**ОЖСБ онлайн-тестілеуін өткізу**

Оқу жетістіктерін сырттай бағалау (ОЖСБ) компьютерлік онлайн-тестілеуі 9 және 11-сыныптарда жүргізіледі.

9-сыныптардағы ОЖСБ 2 пән бойынша тапсырылады. Оның ішінде: қазақ тілі – міндетті пән, екінші пән – жыл сайын уәкілетті орган белгілейтін жалпы  білім беретін пәндердің біреуі. Тест тапсырмасының жалпы саны – 60, тестілеуге жалпы 2 сағат 10 минут уақыт беріледі.

**9-сынып оқушыларға арналған тест тапсырмаларының құрылымы:**

* Қазақ тілі пәнінен – бес жауап нұсқасынан бір дұрыс жауапты анықтауға арналған 20 тест тапсырмасы;
* Жалпы білім беру пәні бойынша – 40 тест тапсырмасы.

- 25 тапсырма – берілген бес жауап нұсқасынан бір дұрыс жауапты анықтауға арналған тест тапсырмасы, оның ішінде контекстке арналған 5 тест тапсырмасы;

- 15 тапсырма – берілген бірнеше жауап нұсқаларынан бір немесе бірнеше дұрыс жауапты анықтауға арналған тест тапсырмасы.

**9-сынып бойынша максималды балл – 75 балл.**

11-сыныптардағы ОЖСБ 3 пән бойынша тапсырылады. Тест тапсырмасының жалпы саны – 80, тестілеуге жалпы 2 сағат 20 минут уақыт беріледі.

**11-сынып оқушыларға арналған тест тапсырмаларының құрылымы:**

* 1-ші пән – берілген бес жауап нұсқасынан бір дұрыс жауапты анықтауға арналған 20 тапсырма;
* 2-3 пәндер 30 тест тапсырмасынан тұрады, оның ішінде:

- берілген бес жауап нұсқасынан бір дұрыс жауапты анықтауға арналған 20 тест тапсырмасы;

- берілген бірнеше жауап нұсқаларынан бір немесе бірнеше дұрыс жауапты анықтауға арналған 10 тест тапсырмасы.

**11-сынып бойынша максималды балл – 100 балл.**

**Тест тапсырмаларын бағалау:**

* бір дұрыс жауабы бар тест тапсырмасы – әрбір дұрыс жауап үшін – 1 балл;
* бір немесе бірнеше дұрыс жауабы бар тест тапсырмасы – барлық  дұрыс жауапты анықтаған жағдайда – 2 балл;
* бір қате жіберілсе – 1 балл;
* екі немесе одан да көп қате – 0 балл.

Тестілеуді кез келген тест тапсырмасынан бастауға болады. Егер тест тапсырмасына жауап берілмесе немесе жауап берілген тест тапсырмасын түзету қажет болса, тестілеу аяқталмаған жағдайда қайта сол тест тапсырмаларына оралуға болады.

**Тестілеу кезінде рұқсат берілмейді:**

1. Рұқсатсыз аудиторидан шығуға;

2. Орын ауыстыруға;

3. Анықтамалық әдебиеттер, электронды жазба кітапшалары, калькулятор, ұялы байланыс телефондары мен т.б. коммуникация материалдарын қолдануға болмайды.

Тестілеуді мына сайт арқылы өтуге болады: **[voudso.testcenter.kz](https://voudso.testcenter.kz/" \t "_blank)**